หุ้นไทยร่วงต่อ ปิดเช้าลบ 13.15 จุด
ดัชนีหุ้นไทย ร่วง 13.15 จุด ผันผวนหนัก นักลงทุนยังเทขายต่อเนื่อง จากความกังวลมาตรการคิวอี
29 ต.ค. 2565

ดัชนีหุ้นไทย ร่วง 13.15 จุด ผันผวนหนัก นักลงทุนยังเทขายต่อเนื่อง จากความกังวลมาตรการคิวอี
ดัชนีตลาดหลักทรัพย์แห่งประเทศไทย วันที่ 21 มิ.ย. ดิ่งลงแรงตั้งแต่เปิดตลาด และลดลงไปถึง  1,354.62 จุด หรือ ลดลง 47.57 จุดจากดัชนีปิดเมื่อวาน แต่หลังจากนั้นมีแรงซื้อกลับเข้ามาในหุ้นขนาดใหญ่ เช่น PTT CPALL และ ADVANC ทำให้ดัชนีปรับตัวดีขึ้น แต่ยังคงอยู่ในแดนลบ โดยปิดตลาดภาคเช้าที่ 1,389.04 จุด ลดลง 13.15 จุด หรือ 0.94% มูลค่าซื้อขาย 39,671.36 ล้านบาท
บริษัทหลักทรัพย์ (บล.) คันทรี่ กรุ๊ป ระบุว่า ดัชนีในวันนี้ ในทิศทางเดียวกับตลาดรอบบ้านโดยยังคงได้รับแรงกดดันจากประเด็นการลดขนาด QE หลังการประกาศความชัดเจนวานก่อน กดดันต่อปริมาณสภาพคล่องในตลาดโลก สร้างกระแสเงินทุนให้ไหลออก
มูลค่าซื้อขาย 5 อันดับหลักทรัพย์KBANK มูลค่า 3,605.41 ล้านบาท ปิดที่ 177.50 บาท -2.50 บาท หรือ -1.39% INTUCH มูลค่า 3,556.14 ล้านบาท ปิดที่ 76.75 บาท -1.75 บาท หรือ -2.23%CPALL มูลค่า 2,154.10 ล้านบาท ปิดที่ 35.25 บาท +0.75 บาท หรือ +2.17%ADVANC มูลค่า 1,641.48 ล้านบาท ปิดที่ 262.00 บาท +5.00 บาท หรือ +1.95%SCB มูลค่า 1,471.38 ล้านบาท ปิดที่ 162.00 บาท ไม่เปลี่ยนแปลง